Document ID: 32002R1603

Title and Content:
Κανονισμός (ΕΚ) αριθ. 1603/2002 της Επιτροπής της 9ης Σεπτεμβρίου 2002 για την τροποποίηση του παραρτήματος του κανονισμού (ΕΚ) αριθ. 1535/2002 της Επιτροπής, της 28ης Αυγούστου 2002, για παρέκκλιση από τον κανονισμό (ΕΚ) αριθ. 1251/1999 του Συμβουλίου, για τη θέσπιση καθεστώτος στήριξης των παραγωγών ορισμένων αροτραίων καλλιεργειών, όσον αφορά τις πληρωμές βάσει της έκτασης για ορισμένες αροτραίες καλλιέργειες και τις πληρωμές βάσει προσωρινής παύσης της καλλιέργειας για την περίοδο εμπορίας 2002/03 στους παραγωγούς ορισμένων περιοχών της Γερμανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1038/2001(2), και ιδίως το άρθρο 9, Εκτιμώντας τα ακόλουθα: (1) Με τον κανονισμό (ΕΚ) αριθ. 1535/2002(3) παρέχεται στη Γερμανία η δυνατότητα να διενεργεί προκαταβολές, για την περίοδο εμπορίας 2002/03, ποσοστού κατ' ανώτατο όριο 50 % του ποσού των πληρωμών βάσει της έκτασης για τις αροτραίες καλλιέργειες, συμπεριλαμβανομένης και της συμπληρωματικής πληρωμής για το σκληρό σιτάρι, καθώς και πληρωμές βάσει της προσωρινής παύσης καλλιέργειας, σε παραγωγούς των πληγεισών από τις πλημμύρες του μηνός Αυγούστου 2002 περιοχών, που απαριθμούνται στο παράρτημα του κανονισμού αυτού. (2) Λαμβανομένης υπόψη της εξελίξεως της καταστάσεως σε ορισμένες περιοχές του Mecklenburg-Vorpommern και του Schleswig-Holstein, και λαμβανομένης υπόψη της δημοσιονομικής καταστάσεως, είναι σκόπιμο να χορηγηθεί η άδεια στη Γερμανία να διενεργήσει, πριν τις 16 Νοεμβρίου 2002, όσον αφορά ορισμένες επιπλέον περιφέρειες του Mecklenburg-Vorpommern και του Sachsen-Anhalt, προκαταβολές βάσει της έκτασης, για αροτραίες καλλιέργειες, καθώς και πληρωμές βάσει της προσωρινής παύσης καλλιέργειας για την περίοδο εμπορίας 2002/2003, ενώ θα πρέπει να αρθεί η δυνατότητα αυτή όσον αφορά ορισμένες περιφέρειες του Schleswig-Holstein. (3) Είναι συνεπώς σκόπιμο να τροποποιηθεί το παράρτημα του κανονισμού (ΕΚ) αριθ. 1535/2002. (4) Τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 1535/2002 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Σεπτεμβρίου 2002.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1329
13
5360
712
2414
2477
2443

EuroVoc IDs (Expanded): 1329
13
5360
712
2414
2477
2443

Dataset Source: meu

Split: train